NARIADENIE KOMISIE (ES) č. 1938/2005
z 25. novembra 2005,
ktorým sa ustanovuje prideľovanie vývozných licencií na syry, ktoré sa majú vyvážať do Spojených štátov amerických v roku 2006 v rámci určitých kvót podľa GATT
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1),
so zreteľom na nariadenie Komisie (ES) č. 174/1999 z 26. januára 1999, ktoré stanovuje osobitné podrobné pravidlá uplatňovania nariadenia Rady (EHS) č. 804/68, týkajúce sa vývozných licencií a vývozných náhrad v prípade mlieka a mliečnych výrobkov (2), a najmä na jeho článok 20 ods. 3,
keďže:
(1)
Na základe nariadenia Komisie (ES) č. 1519/2005 (3) sa začína konanie o prideľovaní vývozných licencií na syry, ktoré sa majú vyvážať do Spojených štátov amerických v roku 2006 v rámci určitých kvót podľa GATT.
(2)
V prípade niektorých kvót a skupín výrobkov sa na základe žiadostí o dočasné licencie prekračujú množstvá, ktoré sú k dispozícii na kvótový rok 2006. Mali by sa preto stanoviť prideľovacie koeficienty podľa článku 20 ods. 3 nariadenia (ES) č. 174/1999.
(3)
Vzhľadom na časovú lehotu potrebnú na implementáciu tohto postupu podľa nariadenia (ES) č. 1519/2005 by sa toto nariadenie malo uplatňovať čo najskôr,
PRIJALA TOTO NARIADENIE:
Článok 1
Žiadostiam o dočasné vývozné licencie predloženým podľa nariadenia (ES) č. 1519/2005 v súvislosti so skupinami výrobkov a kvótami označenými ako 16-Tokio a 16-, 17-, 18-, 20- a 21-Uruguaj, 25-Tokio a 25-Uruguaj v stĺpci 3 prílohy k tomuto nariadeniu sa vyhovie pod podmienkou:
-
uplatnenia prideľovacích koeficientov uvedených v stĺpci 5 prílohy k tomuto nariadeniu, ak žiadosti predkladajú žiadatelia, ktorí preukážu, že vyvážali príslušné výrobky do Spojených štátov amerických v priebehu najmenej jedného z predchádzajúcich troch rokov, a ktorých určení dovozcovia sú ich dcérskymi spoločnosťami alebo sa považujú za ich dcérske spoločnosti podľa článku 20 ods. 2 šiesteho pododseku nariadenia (ES) č. 174/1999,
-
uplatnenia prideľovacích koeficientov uvedených v stĺpci 6 prílohy k tomuto nariadeniu, ak žiadosti predkladajú iní žiadatelia ako žiadatelia uvedení v prvej zarážke tohto článku, ktorí preukážu, že vyvážali príslušné výrobky do Spojených štátov amerických v priebehu každého z predchádzajúcich troch rokov.
Článok 2
Žiadostiam o dočasné vývozné licencie predloženým podľa nariadenia (ES) č. 1519/2005 v súvislosti so skupinami výrobkov a kvótami označenými ako 22-Tokio a 22-Uruguaj v stĺpci 3 prílohy k tomuto nariadeniu sa vyhovie pod podmienkou:
-
uplatnenia prideľovacích koeficientov uvedených v stĺpci 7 prílohy k tomuto nariadeniu, ak žiadosti predkladajú žiadatelia, ktorí preukážu, že vyvážali syr do Spojených štátov amerických v priebehu najmenej jedného z predchádzajúcich troch rokov, a ktorých určení dovozcovia sú ich dcérskymi spoločnosťami,
-
uplatnenia prideľovacích koeficientov uvedených v stĺpci 8 prílohy k tomuto nariadeniu, ak žiadosti predkladajú iní žiadatelia ako žiadatelia uvedení v prvej zarážke tohto článku, ktorí preukážu, že vyvážali syr do Spojených štátov amerických v priebehu najmenej jedného z predchádzajúcich troch rokov.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. novembra 2005